El termini de presentació de les sol·licituds és des del 27 de setembre i fins al 30 de novembre de 2017, ambdós inclosos (tancat).
Els projectes han d'estar vinculats a canvis estratègics i de millora acordats pels respectius òrgans de govern de les facultats que formen mestres.
Aquests òrgans han de certificar que el projecte de recerca presentat queda adscrit a algun dels àmbits temàtics següents:
Els equips de recerca han de tenir un màxim de 20 membres i la composició següent:
a) Un mínim de sis persones investigadores amb vinculació estatutària o contractual amb les universitats que formen part del Programa MIF.
Tres d'aquestes persones investigadores han de tenir el grau de doctor o doctora, docència en les titulacions de mestre i dedicació completa.
Una d'aquestes tres persones ha d'assumir la direcció del projecte.
b) Un mínim de quatre mestres d'educació infantil o educació primària en actiu, amb un mínim de cinc anys d'experiència docent, adscrits als centres educatius del sistema educatiu català.
c) Un màxim de cinc persones investigadores de centres de recerca o universitats de fora de Catalunya.
La persona responsable del projecte ha de ser personal acadèmic amb dedicació a temps complet en la institució d'adscripció on s'imparteix la titulació.
En el cas de projectes interuniversitaris, el projecte queda vinculat, a l'efecte econòmic i administratiu, a la institució d'adscripció de la persona responsable del projecte.
Només es pot presentar una sol·licitud com a responsable de projecte.
Cada investigador o investigadora només pot formar part de dos equips de recerca com a màxim.
El període d'implementació dels projectes i d'execució de la despesa dels ajuts comença a comptar a partir de la data de la resolució definitiva dels ajuts i acaba el 31 de desembre de 2020.
L'import màxim de l'ajut per projecte és de 25.000,00 (vint-i-cinc mil) euros.
No són motiu de finançament en aquesta convocatòria les despeses derivades d'estades temporals en centres educatius i universitaris.
És imprescindible enviar la sol·licitud i els annexes en suport electrònic i en format paper al registre de l'AGAUR (Pg.
Lluís Companys, 23 - 08010 Barcelona) dins del termini establert.
Es pot presentar presencialment, a través de les oficines de correus o a qualsevol dels registres oficials de Generalitat de Catalunya.
En cas que la sol·licitud es presenti a les oficines de correus, cal fer-ho en un sobre obert per tal que el funcionari o funcionària la pugui datar i segellar abans de certificar-la.
Davant de qualsevol incidència o diferència entre els impresos presentats en format paper i els presentats en suport electrònic, sempre preval la sol·licitud presentada al registre de l'AGAUR en format paper.
Cal presentar els impresos signats en paper dins el termini per optar a la convocatòria.
Els adjudicataris proposats han de formalitzar l'acceptació de l'ajut en el termini de 30 dies naturals a comptar de l'endemà de la publicació o notificació de la proposta provisional de concessió.
L'acceptació de l'ajut s'ha de formalitzar mitjançant el document normalitzat degudament signat, juntament amb la documentació que es requereix en el mateix document.
El termini màxim és el dia 7 de juny de 2018, inclòs.